Ետալեան դիտել տուաւ, որ Հայաստանի տնտեսական զարգացման եւ ներդրումներու նախարար Սուրէն Գարայեանի եւ անոր գլխաւորած պատուիրակութեան պաշտօնական այցելութիւնը նպատակ ունէր Սուրիոյ հետ Հայաստանի փոխյարաբերութիւններու վերականգնումը: Ապա ան ընթերցեց համաձայնագիրին կէտերը եւ առաջարկները, ներկայացուց Հայաստանի տնտեսութեան զանազան մարզերը, ինչպէս նաեւ սուրիական արտադրութիւններու ցուցահանդէսը, որ մեծ ընդունելութիւն գտած էր: Աւարտին յայտնեց, թէ յիշեալ խորհուրդի նստավայրը դարձեալ Հալէպ փոխադրելու աշխատանքները ընթացքի մէջ են: